• •

 **rozdeľovník**

 • •

|  |  |  |  |
| --- | --- | --- | --- |
| Váš list č. zo dňa: |  Naše číslo: |  Vybavuje: | Žilina |
|  |  OU-ZA-OSZP2-2020/003677-67/Gr  |  Ing. Grófová  | 20. 04. 2020 |
|  |  |  |  |
|  |  |  |  |

**Vec**

 Správa o hodnotení strategického dokumentu **„Stratégia udržateľného rozvoja dopravy a mobility Žilinského samosprávneho kraja“** – žiadosť o stanovisko

 Obstarávateľ, **Žilinský samosprávny kraj, Komenského 48, 011 48 Žilina,** doručil dňa 09. 04. 2020 Okresnému úradu Žilina, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja, podľa § 9 ods. 6 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon“) správu o hodnotení strategického dokumentu **„Stratégia udržateľného rozvoja dopravy a mobility Žilinského samosprávneho kraja“** ktorú Vám podľa § 10 ods. 1 zákona ako dotknutej obci zasielame.

 Okresný úrad Žilina, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja, Vás vyzýva, aby ste podľa § 11 ods. 1 zákona, ako **dotknutá obec**  **informovali do 3 dní od doručenia tohto oznámenia o správe o hodnotení verejnosť spôsobom v mieste obvyklým** a zároveň verejnosti oznámili kedy a kde je možné do oznámenia nahliadnuť, robiť si z neho odpisy, výpisy alebo na vlastné náklady zhotoviť kópie. **Správa musí byť verejnosti sprístupnená najmenej po dobu 21 dní od jej doručenia.**

 Vaše písomné stanovisko k správe o posúdení strategického dokumentu podľa § 12 ods. 1) zákona, prosíme doručiť na adresu: Okresného úradu Žilina, odbor starostlivosti o životné prostredie, oddelenie štátnej vodnej správy a vybraných zložiek životného prostredia kraja, Vysokoškolákov 8556/33B, 010 08 Žilina**, najneskôr do 21 dní od jeho doručenia**. Ak v uvedenej lehote nebude na našu adresu doručené Vaše písomné stanovisko, tunajší úrad podľa § 12 ods. 3 zákona, nemusí naň prihliadať. Zároveň si dovoľujeme požiadať o zaslanie stanoviska aj v elektronickej podobe na e-mail: dagmar.grofova@minv.sk.

Verejnosť môže doručiť svoje písomné stanovisko na Okresný úrad Žilina, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja, do 21 dní odo dňa zverejnenia informácie o správe o hodnotení strategického dokumentu podľa § 11 ods. 1 zákona

Uvedená správa o hodnotení strategického dokumentu **„Stratégia udržateľného rozvoja dopravy a mobility Žilinského samosprávneho kraja“** je zverejnená na internetovej stránke :

*https://www.enviroportal.sk/sk/eia/detail/strategia-udrzatelneho-rozvoja-dopravy-mobility-zilinskeho-samospravne*

Konzultácie v zmysle § 63 zákona k správe o hodnotení strategického dokumentu sú možné počas trvania procesu posudzovania v pracovné dni v čase od 8.00 – 14.00 hod. osobne na Okresnom úrade Žilina, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja, Vysokoškolákov 8556/33B, 010 08 Žilina, tel. č. 041/733 5696.

S pozdravom

Ing. arch. Pavel Kropitz

 vedúci odboru

**Rozdeľovník :**

1. Obce a mestá v ŽSK – e-mailom (315)